પુતીન સામે મુખ્ય હરીફ સેનિયા સોબચાક મનાય છે. 36 વર્ષની ટીવી હોસ્ટ તરીકે કામ કરતી સેનિયાએ અપિલ કરી હતી કે પુતીનના વિરોધીઓ એક થાય અને મતદાન કરે. મતદાનનો બહિષ્કાર કરવાથી ફાયદો નહીં થાય, તેના બદલે એક થઈને પુતીન સામ મત આપો એવી તેની અપીલને પણ મતદાનની ટકાવારી વધારવા માટેના સંદર્ભમાં જ જોવામાં આવી હતી. ભૂતકાળમાં પુતીનને આગળ આવવામાં મદદ કરનારા સોબચાકની દીકરી સેનિયા મુખ્ય હરીફ નથી, પણ મુખ્ય ટેકેદાર છે એમ પણ કેટલાક કહે છે. પુતીન સામે ચેલેન્જ હતી તેવું દેખાડવા માટે તેની ઉમેદવારી કરાવાય છે એમ જાણકારો કહે છે.